Braziliyadagi klubda otishma yuz berdi, kamida 10 kishi qurbon bo‘ldi

Braziliyaning Fortaleza shahridagi klubda yuz bergan otishma oqibatida kamida 10 kishi halok bo‘ldi, yana olti kishi jabrlandi. Bu haqda “RIA Novosti” xabar bermoqda.

Hodisa 27-yanvar, shanba kuni tongda, Fortalezaning qashshoq dahalaridan birida yuz bergan. Qurollangan shaxslar guruhi klubga kelib, gap-so‘zsiz ichki hovlini o‘qqa tuta boshlagan.
EFE agentligi ma’lumotlariga ko‘ra, bu hodisa giyohvand moddalar savdosiga aloqador guruhlarning o‘zaro kelishmovchiligi bilan bog‘liq bo‘lishi mumkin.
Globo telekanali axborotiga ko‘ra, tan jarohati olganlar yaqin atrofdagi shifoxonalarga yotqizilgan.